text: गोरखपुर और फूलपुर की सीटें मुख्यमंत्री योगी आदित्यनाथ और उप मुख्यमंत्री केशव प्रसाद मौर्य के इस्तीफे से रिक्त हुई थीं लेकिन, कैराना सांसद हुकुम सिंह और नूरपुर विधायक लोकेंद्र सिंह के निधन से रिक्त हुई। इसलिए दोनों ही क्षेत्रों में भाजपा सहानुभूति की लहर चला सकती है। ज्यादा संभावना है कि हुकुम सिंह की बेटी और लोकेंद्र सिंह की पत्नी को ही भाजपा उम्मीदवार बना दे। हालांकि पार्टी में दूसरे जिताऊ उम्मीदवारों को लेकर भी मंथन चल रहा है। भाजपा किसी भी हाल में यह दोनों सीटें जीतने के लिए कोई कोर कसर नहीं छोड़ेगी। सपा-बसपा गठबंधन के चलते भाजपा इस चुनाव को चुनौती के रूप में ले रही है।